Om ‘n verskil in ‘n leerder se lewe te maak, kontak gerus vir Vanessa Bezuidenhoudt.
E-pos Vanessa Skakel Vanessa
“Wees-my-Hero”-projek gee besighede en individue die geleentheid om ‘n verskil te maak in hul direkte omgewing, iemand wat dalk langs jou kind op die skoolbanke sit en wie se ouers nie finansieël instaat is om na hul kinders se primêre behoeftes om te sien nie.
Indien ‘n donateur graag ‘n leerder se skoolgeld vir ‘n jaar wil borg, word ‘n spesifieke (maar anonieme) leerder aan die donateur gekoppel. Die donateur ontvang dan kwartaalliks ‘n vordering verslag van die leerder. Sodoende kan die donateur direk sien watter verskil hy in die lewe van so ‘n leerder maak. Hierdie fonds word aangewend vir skoolgelde, terapie, sporttoere en ander hulp wat so ‘n kind mag nodig kry.
Ekonomiese omstandighede maak dit vir al hoe meer ouers (in ons omgewing) moeilik om skoolgelde by te bring. Daarom wil ons as Laerskool Tygerpoort graag besighede en individue aanmoedig om met Laerskool Tygerpoort hande te vat om hierdie kinders te bemagtig.
Almal het een of ander tyd ‘n HERO nodig, maak ‘n verskil en wees ‘n HERO in die lewe van ‘n Tygerpoort-leerder.